Index - Mindeközben - Ez a nap legjobb évnyitó beszéde - Csak 18 éven felülieknek!
Mindeközben 2014. szeptember 1-jén
2014. szeptember 1., 12:11
Az iskolapadból majd 20 éve távozott reklámfilmes barátunk Facebookján tette közzé ihletett gondolatait az iskolakezdésről. A jeles napról, amikor kicsik, és kicsit nagyobbak néznek tágra nyílt szemmel tanárukra, hogy együtt kezdjék el a Tudás Birodalmába vezető kalandot. Olvassák szeretettel. Egy helyen sajnos cenzúráznunk kellett.
Mély fájdalommal és megrendüléssel vettem tudomásul, hogy ma ismét elkezdődött nektek az iskola. Együttérzésem határtalan!
Szerencsére én már nem járok iskolába és húsz év intenzív iskolába járás után teljes biztonsággal kijelenthetem, hogy ebből max négy évnek volt értelme a többi idő szűklátókörű, rosszindulatú tanárok gyűrűjében telt akik nyomrult és megkeseredett életüket probálták rajtam megtorolni.
Kérlek benneteket legyetek okosak, ne hallgassatok a sok együgyű senkiházira! Lógjatok a kedves, okos barátaitokkal, csináljatok értelmes és vidám programokat napközben együtt, mert egymásra egy életen át számíthattok, míg ezek a nyomorult disznók semmit sem adnak csak elvesznek!
Senki nem emlékszik már arra mi az a kovalens kötes, de egy titkos hétfő reggeli berugás örökre összeköt majd titeket.
Te aki most az igazgató beszéde alatt a mobilodon éppen a facebookot olvasod, fogd meg a melletted áló kezét és lassan menjetek [CENZÚRA].
Az élet túl rövid ahhoz, hogy idiótákkal töltsétek!
A sorokat Gács Tamás szíves engedelmével közöltük. Az operatőr forgatta többek közt az Index 10 éves ünnepi halálmetál-klipjét. Mindenki döntse el, hogy ezzel a mentalitással sokra vitte, vagy inkább csak ennyire.